DA Den Europæiske Unions Tidende C 182/23

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

2014/C 182/08

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»EKSTRA DEVIŠKO OLJČNO OLJE SLOVENSKE ISTRE«

EF-nr.: SI-PDO-0105-01145 – 8.8.2013

BGP ( ) BOP ( X ).

1. Afsnit I varespecifikationen, som berøres af ændringen

—

☐

—

☒

—

☐

—

☐

—

☒

—

☐

—

☒

—

☐

—

☐

2. Type ændring(er):

—

☒

—

☐

—

☐

—

☐

3. Ændringer

3.1. Beskrivelse

Følgende sætning er tilføjet i produktbeskrivelsen: »Indholdet af Istrska belica-oliven skal være mindst 30 %«. Denne sætning er medtaget i den nuværende specifikation, men udeladt i resuméet.

Der er indført flere og strengere parametre for at sikre olivenoliens høje kvalitet, nemlig

— syrlighed (indhold af frie fedtsyrer) (vægtprocent) udtrykt som oliesyre: ≤ 0,3

— K232 ≤ 2,3

— K268 ≤ 0,2

— biofenoler i alt (mg/kg), ved anvendelse af HPLC-metoden: ≥ 150

— organoleptisk vurdering ≥ 7

— medianen for egenskaben frugtagtig: over 2.

3.2. Produktionsmetode

Med henblik på at forbedre slutproduktets kvalitet er der indført en strengere parameter, i henhold til hvilken tiden fra høst til forarbejdning er nedsat fra 48 til 24 timer.

3.3. Mærkning

Følgende sætning udgår fra resumeet og specifikationen: »For at sikre sporbarhed vil sammenslutningen udgive etiketter med løbenumre i overensstemmelse med registret over fremstillere af olivenolie med geografisk oprindelsesbetegnelse.« Alle producenter af »Ekstra deviško oljčno olje Slovenske Istre« skal, uanset om de er medlem af sammenslutningen eller ikke, have tilladelse til at fremstille olivenolie og være godkendt. Producenter af »Ekstra deviško oljčno olje Slovenske Istre«, som ikke er medlem af sammenslutningen, skal mærke alle flasker med olivenolien på en sådan måde, at olivenolien i flasken kan spores entydigt.

Produktionsår skal også angives på emballagen.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»EKSTRA DEVIŠKO OLJČNO OLJE SLOVENSKE ISTRE«

EF-nr.: SI-PDO-0105-01145 – 8.8.2013

BGB ( ) BOB ( X )

1. Betegnelse

»Ekstra deviško oljčno olje Slovenske Istre«

2. Medlemsstat eller tredjeland

Slovenien

3. Beskrivelse af landbrugsproduktet eller fødevaren

3.1. Produkttype

1.5 Fedtstoffer (smør, margarine, olie o.l.)

3.2. Beskrivelse af produktet med betegnelsen i punkt 1

»Ekstra deviško oljčno olje Slovenske Istre«, der er en »beskyttet oprindelsesbetegnelse«, fremstilles af oliven fra oliventræer, som dyrkes i Slovensk Istrien.

»Ekstra deviško oljčno olje Slovenske Istre« har et højt indhold af oliesyre (≥ 72), et lavt indhold af linolsyre (≤ 8,0) og et højt indhold af antioxidanter.

Følgende oplysninger angives på emballagen til »Ekstra deviško oljčno olje Slovenske Istre«:

Syrlighed (indhold af frie fedtsyrer) (vægtprocent) udtrykt som oliesyre:

≤ 0,3

Peroxidtal (mmol O2/kg): ≤ 7

K232 ≤ 2,3

K268 ≤ 0,2

Biofenoler i alt (mg/kg), under anvendelse af HPLC-metoden: ≥ 150

Olien har en karakteristisk frugtagtig aroma, der giver mindelser om oliven og andre frugter. Olien må ikke have organoleptiske mangler, og den samlede organoleptiske bedømmelse skal være ≥ 7,0 og for egenskaben frugtagtig over 2.

3.3. Råvarer (kun for forarbejdede produkter)

»Ekstra deviško oljčno olje Slovenske Istre« skal fremstilles af følgende olivensorter: Istrska belica, Leccino, Buga, Črnica, Maurino, Frantoio og Pendolino, idet andre sorter højst må udgøre 20 %. Indholdet af Istrska belica-oliven skal være mindst 30 %, medmindre der er tale om olie fremstillet af en enkelt sort, der skal indeholde mindst 80 % af den angivne sort.

3.4. Foder (kun for produkter af animalsk oprindelse)

—

3.5. Specifikke etaper af produktionen, som skal finde sted i det afgrænsede geografiske område

Dyrkning, høst, opbevaring og presning af olivenfrugterne, fremstilling og opbevaring af olien samt prøveudtagning og kvalitetskontrol før tapning af »Ekstra deviško oljčno olje Slovenske Istre« skal finde sted i det geografiske område, der er anført under punkt 4.

3.6. Særlige regler vedrørende udskæring, rivning eller emballering osv.

»Ekstra deviško oljčno olje Slovenske Istre« skal pakkes i det geografiske område for at sikre bedre kontrol med olie med beskyttet oprindelsesbetegnelse og forhindre, at den upakkkede olies kendetegn forringes under transport og tapning. Hvis olivenolien transporteres under uhensigtsmæssige forhold — hvis den f.eks. rystes, transporteres ved for lave eller for høje temperaturer eller udsættes for sollys og ilt — eller opbevares ukorrekt, kan oliens kvalitet, især indholdet af biofenoler og de aromatiske kendetegn, blive betydeligt forringet. Tappes olien uden for det geografiske område med flere overførsler fra en beholder til en anden, hyppigere transport og håndtering samt langvarig eksponering for uegnede klimaforhold, kan det medføre tab af olivenoliens særlige kendetegn som anført i punkt 3.2.

Olien kan tappes på glasflasker eller metaldunke med et indhold på op til 5 l. Emballagen skal have et åbningssystem, der ikke muliggør genforsegling efter åbning.

Olier fra forskellige høstår må ikke blandes.

3.7. Specifikke mærkningsregler

Emballagen skal mærkes på en sådan måde, at den indeholdte olivenolie kan spores entydigt. Navnet »Ekstra deviško oljčno olje Slovenske Istre« skal være synligt på etiketten. Produktets høstår skal angives.

Eftersom temperaturen ved forarbejdning ikke må overstige 27 °C, skal følgende ordlyd angives på etiketten: »hladno stiskanje« (koldpresning) eller »prvo hladno stiskanje« (første koldpresning).

4. Præcis afgrænsning af det geografiske område

»Ekstra deviško oljčno olje Slovenske Istre« fremstilles i det geografiske område Slovensk Istrien. Slovensk Istriens grænser går:

— mod nord langs landegrænsen til Italien

— mod vest langs havet

— mod syd langs landegrænsen til Kroatien

— mod øst langs Karst-regionen.

5. Tilknytning til det geografiske område

5.1. Det geografiske områdes egenart

Sloveniens kyst ligger i den del af Middelhavet, hvor det interkontinentale hav går længst ind i Centraleuropa. Klimaet er submediterransk. Der er udtalte mikroklimatiske forhold, og klimaet er meget omskifteligt på grund af kolde luftstrømme.

Det geografiske område er karakteriseret ved forskellige vinde: bora (en tør, kold vind, der blæser på klare dage fra Adriaterhavets kyet mod havet), sirocco (eller jugo, en varm, fugtig vind, der blæser fra øst‐sydøst til syd‐sydøst), mistralen (en vind, der blæser ind fra havet i lav højde), burin, levant, tramontane og lebič.

Den gennemsnitlige årlige nedbørsmængde i Slovensk Istrien (inkl. sne) er 1 000 mm. I vækstperioden fra april til september falder der omkring 500 mm regn i Koper-området.

Den hyppigst forekommende jordbundstype i Slovensk Istrien er karbonatholdig flysch (basemætningsgrad på over 50 %).

På de fleste olivenplantager i Slovensk Instrien er mekanisk olivenhøst ikke mulig. Olivenerne håndplukkes derfor direkte fra træet for at sikre frugten størst mulig integritet og dermed en højere olivenoliekvalitet.

5.2. Produktets egenart

De særlige kendetegn ved olivenolie fra Slovensk Istrien skyldes, at den fremstilles af Istrska belica-oliven, som plukkes, når de har nået den optimale modenhed. Disse olier har et meget højere indhold af antioxidanter betegnet biofenoler. Et indhold af Istrska belica på mindst 30 % er derfor obligatorisk for ekstra jomfruolie fra Slovensk Istrien.

»Ekstra deviško oljčno olje Slovenske Istre« er kendetegnet ved en frugtagtig aroma, der giver mindelser om oliven og andre frugter, med mild til mellemkraftig intensitet. Medianen for egenskaben frugtagtig er over 2. Derfor har »Ekstra deviško oljčno olje Slovenske Istre« en karakteristisk bitter, krydret smag.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

De geografiske forhold i Slovensk Istrien gør området yderst velegnet til olivendyrkning, da dette er den nordligste del af Middelhavsområdet med dets karakteristiske klima, hvilket betyder, at man her kan dyrke de nationale sorter, der giver olivenolien dens særegne aroma og det høje indhold af (antioxidanter betegnet som) biofenoler på grund af den høje andel af Istrska belica-oliven. Jordbundens særlige sammensætning bidrager også til at give olivenfrugterne karakter. Den fremherskende jordbundstype i Slovensk Istrien er carbonat-flysch, dække af jord af typen Eutrisk Cambisol, som er særdeles velegnet til dyrkning af olivendyrkning.

Olien får sine kendetegn fra klimaet, sorterne, hurtig forarbejdning (efter høst må olivenfrugterne højst opbevares i 24 timer), forarbejdningsteknologi (koldpresning ved en temperatur, der ikke må overstige 27 °C) og beskyttelse mod sygdom (omfattet af krav til integreret produktion eller tilsvarende eller økologisk dyrkning). Oliventræerne dyrkes på terrasser, hvilket vanskeliggør mekanisk plukning, hvorfor håndplukning af oliven er et andet særtræk, som sikrer en olivenolie af en højere kvalitet (ubeskadiget frugt).

Fremstilling af olivenolie i Slovensk Istrien er en tradition, der går langt tilbage i historien. Den græske historiker Pausanius (180 til 115 f. Kr.) nævner således olivenolie fra Istrien i sin beskrivelse af Grækenland (afsnit 10.32.19). Oliefremstilling i regionen nævnes i mange forskellige kilder fra 1201 til det 17. århundrede og op til vore dage. Disse kilder viser, hvordan fremstillingen af olivenolie i Slovensk Istrien har udviklet sig igennem århundreder. Den traditionelle metode og viden er gået i arv gennem århundrederne og bidrager den dag i dag til den høje kvalitet, der kendetegner olivenolie fra denne region.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006 (4))

http://www.mko.gov.si/fileadmin/mko.gov.si/pageuploads/podrocja/Varna_in_kakovostna_hrana_in_krma/zasciteni_kmetijski_pridelki/Specifikacije/EDOOSI.pdf

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Erstattet af forordning (EU) nr. 1151/2012

(4) Se fodnote 3.